የሆስፒታሎ ሠራተኞች ለታካሚዎች ደም እየለገሱ ነው፡፡
ባሕር ዳር፡ ሚያዝያ 21/2012 ዓ.ም (አብመድ) በሆስፒታሉ የተከሰተውን የደም እጥረት ለመቅረፍ የደብረ ታቦር ጠቅላላ ሆስፒታል ሠራተኞች እና የከተማው ማኅብረሰብ ደም እየለገሱ ነው።ከኮሮና ቫይረስ ወረርሽኝ ጋር በተያያዘ በቋሚነት ደም ይለግሱ የነበሩት የዩኒቨርስቲና የኮሌጅ ተማሪዎች ወደ ቤተሰቦቻቸው በመሄዳቸው በሆስፒታሉ ከፍተኛ የደም እጥረት አጋጥሟል።የደብረ ታቦር ጠቅላላ ሆስፒታል ዋና ሥራ አስኪያጅ ድንበሩ ባየልኝ ለአብመድ እንደተናገሩት ባለፈው ሳምንት በደም እጥረት ብቻ 16 የሚሆኑ ሕሙማን ወደ ሌላ የጤና ተቋም ተልከዋል (ሪፈር ተጽፎላቸዋል)፡፡ ችግሩን ለመቅረፍም እርሳቸውን ጨምሮ በሆስፒታሉ የሚሠሩ 100 ባለሙያዎችና የሥራ ኃላፊዎች ደም እየለገሱ መሆናቸውን ተናግረዋል።